《安荩卿招集蒋弢仲郑肇中徐兴公诸子送春》
明代·曹学佺

令节那容心赏违，天涯有客喜相依。
似因岁闰迟迟别，不道春光黯黯归。
閤下铃签稀报漏，坐中单袷屡更衣。
漫言白社凋残甚，掩掩榴花杏子肥。

作者简介：（1573—1646）明福建侯官人，字能始，号石仓。万历二十三年进士。授户部主事。累迁至广西右参议。天启间，梃击狱兴，学佺所著《野史纪略》直书本末，六年，以私撰野史，淆乱国章罪，被削职为民。崇祯初，起广西副使，力辞不就。家居二十年，潜心著书。南明隆武帝立，乃破家起义，官至礼部尚书。清兵入闽，入山自缢死。有《石仓集》等。